## Odluka o proglašenju Zakona o zaštiti bilja

### NN 10/1994 (11.2.1994.), Odluka o proglašenju Zakona o zaštiti bilja

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O ZAŠTITI BILJA

Proglašavam Zakon o zaštiti bilja, koji je donio Zastupnički dom Sabora
Republike Hrvatske na sjednici danka 28. siječnja 1994. godine.

Broj: PA4-18/1-94. Zagreb, 2. veljače 1994.

Predsjednik Republike Hrvatske

**dr. Franjo Tuđman, v. r.**

---

## ZAKON O ZAŠTITI BILJA

1. TEMELJNE ODREDBE

Članak 1.

Ovim se Zakonom uređuje zaštita bilja i biljnih proizvoda od štetočina
bilja, zdravstvena kontrola bilja u prometu, promet sredstava za zaštitu
bilja i uređaja za njihovu primjenu te sprećavanje štetnih posljedica od
primjene sredstava za zaštitu bilja po zdravlje ljudi, životinja, bilja
i okoliša, i druga pitanja važna za provođenje jedinstvenog sustava zaštite
bilja u Republici Hrvatskoj.

Članak 2.

(1) Biljem se, u smislu ovoga Zakona, razumijeva živo bilje i njegovi
dijelovi, sjeme i sadni materijal, tlo i drugi supstrati kao stanište bilja
i organska gnojiva.

(2) Biljnim se proizvodima u smislu ovoga Zakona, razumijevaju neprerađeni
proizvodi biljnog podrijetla, biljni plodovi i prerađeni proizvodi biljnog
i životinjskog podrijetla koji zbog svoje naravi ili načina prerade mogu
biti opasni zbog širenja štetočinja bilja.

Članak 3.

(1) Štetočinja bilja, u smislu ovoga Zakona, je svaki oblik biljnog
ili životinjskog svijeta kao i svaki patogeni uzročnik koji je štetan ili
potencijalno štetan za bilje i biljne proizvode.

(2) Štetočinje bilja su:

1. uzročnici biljnih bolesli: viroidi, virusi, mikoplazme, spiroplazme,
bakterije, rikecije, gljive i parazitske biljke,

2. organizmi životinjskog podrijetla štetne nematode, štetni puževi,
štetne grinje, štetne stonoge, štetni kukci, štetne ptice i štetni sisavci,

3. korovi - nepoželjne biljne vrste koje prate kulturno bilje ili žive
s njim u zajednici i štetno utječu na njih, kao i biljne vrste koje neželjeno
rastu u vodama, na prugama, putovima, igralištima i drugim površinama.

Članak 4.

(1) Štetočinje bilja, u smislu ovoga Zakona, prema svojoj važnosti,
mogu biti karantenske, gospodarski važne i ostale.

(2) Karantenska štetočinja bilja je štetočinja koja je potencijalno
štetna za gospodarstvo zemlje, koja još ne postoji u Republici Hrvatskoj
ili je ograničeno proširena i koja radi sprečavanja njena unošenja ili
proširenja zahtijeva poduzimanje posebnih postupaka za suzbijanje ili iskorjenjivanje.

(3) Gospodarski važna štetočinja bilja je rasprostranjena u Republici
Hrvatskoj, može uzrokovati veću gospodarsku štetu i suzbija se propisanim
postupcima.

(4) Ostale štetočinje bilja pojavljuju se redovno ili povremeno, a mogu
se uspješno suzbijati odgovarajućim postupcima i programima zaštite bilja.

(5) Liste karantenskih i gospodarski važnih štetočinja bilja donosi
ministar poljoprivrede i šumarstva (u daljnjem tekstu: ministar) i objavljuju
se u "Narodnim novinama".

Članak 5.

Sredstvima za zaštitu bilja, u smislu ovoga Zakona razumijevaju se kemijski
proizvodi ili proizvodi biološkog podrijetla, namijenjeni za sprečavanje
i suzbijanje štetočinja bilja i biljnih proizvoda, za djelovanje na životne
procese biljaka na način različit od sredstava za hranidbu bilja (sredstva
za ranije opadanje lišća i drugih nadzemnih dijelova biljaka, za regulaciju
rasta biljaka, za prorjeđivanje, sprečavanje preranog opadanja i lakšeg
ubiranja plodova i sl.), te kemijski proizvodi koji se dodaju tim sredstvima
radi poboljšanja njihova djelovanja.

Članak 6.

(1) Uređaji, aparati i strojevi za primjenu sredstava za zaštitu bilja
smiju se staviti u promet, ako je njihovom upotrebom omogućeno sprečavanje
pojave, suzbijanje i uništavanje štetočinja bilja i biljnih proizvoda i
omogućena zaštita od štetnog djelovanja sredstava za zaštitu bilja na bilje,
ljude, životinje i okoliš.

(2) U promet se stavljaju uređaji, aparati i strojevi za primjenu sredstava
za zaštitu bilja koji su atestirani i imaju upute za njihovu upotrebu.

(3) Ministar propisuje način atestiranja i izdavanja atesta za uređaje,
aparate i strojeve za primjenu sredstava za zaštitu bilja, određuje pravnu
osobu za atestiranje i uređaje, aparate i strojeve za primjenu sredstava
za zaštitu bilja koji će se atestirati i donosi popis atestiranih uređaja,
koji se objavljuje u "Narodnim novinama".

Članak 7.

(1) U svrhu obavljanja poslova praćenja razvoja, proizvodnje, prometa
i primjene sredstava za zaštitu bilja i drugih poslova određenih ovim Zakonom,
osniva se pri Ministarstvu poljoprivrede i šumarstva Komisija za zaštitu
bilja (u daljnjem tekstu Komisija).

(2) Komisiju iz stavka 1. ovoga članka osniva i njenog predsjednika,
članove i tajnika imenuje ministar iz redova znanstvenih i stručnih djelatnika,
rješenjem koje se objavIjelje u "Narodnim novinama". (3) Predsjedniku,
članovima i tajniku Komisije pripada naknada za rad, u visini koju odredi
ministar.

II. OBAVLJANJE POSLOVA ZA ZAŠTITU BILJA

Članak 8.

Poslove zaštite bilja u poljoprivredi i šumarstvu obavlja Zavod za zaštitu
bilja u poljoprivredi i šumarstvu osnoosnovan kao ustanova (u daljnjem
tekstu: Zavod), kojeg rješenjem osniva Ministarstvo poljoprivrede i šumarstva
(u daljnjem tekstu: Ministarstvo) prema odredbama Zakona o ustanovama.

Članak 9.

(1) Zavod u obavljanju poslova zaštite bilja dužan je:

1. za područje općine osigurati:

- praćenje pojava, rasprostranjenosti i štetnosti svih štetočinja bilja,
te vođenje evidencije o tim pojavama i njihovoj rasprostranjenosti,

- odredili rokove i način sprečavanja i suzbijanja štetočinja bilja,
te na najbrži način izvijestiti o tome vlasnika, posjednika ili držatelja
bilja, zemljišta za smještaj, preradu i čuvanje bilja i biljnih proizvoda,
uređaja za preradu bilja, sredstava za prijevoz bilja i uređaja, aparata
i strojeva za primjenu sredstava za zaštitu bilja (u daljnjem tekstu: posjednik
bilja),

- redovno izvješćivanje o pojavi određenih štetočinja bilja kao i o
poduzetim mjerama županijskih ureda i gradskog ureda Grada Zagreba nadležnih
za poslove zaštite bilja.

2. za područje županije osigurati:

- prikupljanje i korištenje meteoroloških podataka od značenja za pojavu,
širenje i suzbijanje štetočinja bilja,

- redovno izvješćivanje Ministarstva o pojavi određenih štetočinja bilja
kao i o poduzetim postupcima za njihovo sprečavanje i suzbijanje, osigurati
izradu programa za zaštitu bilja u poljoprivredi i šumarslvu na području
županije,

- osigurati sustavnu naobrazbu poljoprivrednih proizvodača o zaštiti
bilja od štetočinja bilja.

Članak 10.

(1) Radi praćenja učinkovitosti Zavod je dužan u obavljanju poslova
iz članka 9. ovoga Zakona izvješćivati Ministarstvo.

(2) Način i rokove izvješćivanja iz stavka 1. ovoga članka propisuje
ministar.

III. SPREČAVANJE I SUZBIJANJE ŠTETOČINA BILJA

Članak 11.

(1) Ministar propisuje svake godine, na prijedlog komisije, minimum
mjera za zaštitu bilja od štetočinja bilja, koje su dužni provesti svi
posjednici bilja.

(2) Posjednik bilja snosi troškove u svezi s naređenim mjerama u skladu
s ovim Zakonom, ako troškove ne snosi Republika Hrvatska.

(3) Propisom iz stavka 1. ovoga članka uredit će se i način raspoređivanja
sredstava koja osigurava Republika Hrvatska za financiranje naređenih mjera
iz stavka 1. ovo ga članka.

Članak 12.

(1) Radi sprečavanja pojave, širenja ili utvrđivanja prisutnosti štetočinja
bilja te radi sprečavanja unošenja i širenja štetočinja bilja iz drugih
zemalja i njihova suzbijanja u Republici Hrvatskoj, ministar može:

1. zabraniti uzgoj za određeno vrijeme i na određenom području pojedinih
vrsta bilja ili kultivara poljoprivrednog i šumskog bilja,

2. narediti obvezno sudjelovanje u otkrivanju i suzbijanju štetočinja
bilja i upotrebi opreme u tu svrhu,

3. narediti uništavanje bilja i ambalaže,

4. narediti suzbijanje štetočinja bilja,

5. narediti druge agrotehničke, mehaničke, fizikalne kemijske i biološke
postupke,

6. ograničiti ili zabranili uvoz ili provoz preko teritorija Republike
Hrvatske pojedinih vrsta bilja, ako postoji opasnost da se uvozom ili provozom
mogu unijeti u zemlju karantenske štetočinje bilja,

7. ograničiti ili zabraniti osobama prijelaz državne granice u oba smjera,
ako se u većim razmjerima na graničnom području Republike Hrvatske ili
susjednoj zemlji pojavi karantenska štetočinja bilja,

8. odrediti karantenski nadzor nad pojedinim vrstama bilja koje se uvoze
radi uzgoja,

9. narediti organiziranje stručnih pregleda zemljišta objekata i bilja
radi otkrivanja karantenskih štetočinja bilja,

10. dozvoliti jednokratni uvoz sredstava za zaštitu bilja koje nema
dozvolu u slučaju pojave nepredviđeno nove štetočinje ili radi poremećaja
na tržištu sredstvima za zaštitu bilja i to pod uvjetom da sredstvo ima
dozvolu u najmanje dvije zemlje Europske unije ili Organizacije za ekonomsku
suradnju i razvoj,

11. ograničiti ili zabraniti promet pojedinih vrsta bilja

12. propisati u skladu s dostignućima znanosti i dobre gospodarske prakse
posebne postupke kad nisu uređeni ovim Zakonom.

(2) Troškove provođenja postupka za zaštitu bilja snose posjednici bilja,
a za uništeno bilje i ambalažu posjednik bilja nema prava na naknadu.

Članak 13.

Posjednik bilja dužan je:

1. pregledavati svoje bilje, zemljište, prostorije za smještaj bilja
i biljnih proizvoda, uređaje za preradu bilja, sredstva za prijevoz bilja
i uređaje za primjenu sredstava za zaštitu bilja,

2. provoditi postupke za sprečavanje pojava i širenja štetočinja bilja
i suzbijati ih na svom bilju, zemljištu i objektima.

3. o pojavi štetočinja bilja izvjestiti Zavod ili županijski ured ili
gradski ured Grada Zagreba nadležan za poslove zaštite bilja koji o tome
izvješćuje zavod. 4. upotrebljavati srtedstva za zaštitu bilja prema uputama
koje su uz njih priložene.

Članak 14.

(1) Posjednik bilja dužan je preventivnim postupcima sprečavati pojavu
iznad dozvoljenog postotka štetnosti svih štetočinja bilja. Pri pojavi
gospodarski važnih štetočinja bilja dužan ih je suzbijati na način sukladan
dobroj gospodarskoj praksi.

(2) Ako posjednik bilja ne provede postupke iz stavka 1. ovoga članka
provođenje tih postupaka naredit će županijski ured ili gradski ured Grada
Zagreba nadležan za poslove zaštite bilja (u daljnjem tekstu ured za zaštitu
bilja).

(3) Ako posjednik bilja ne provede naređene postupke iz stavka 2. ovoga
članka, ured za zaštitku bilja povjerit će izvršenje tih postupaka pravnoj
ili fizičkoj osobi koja ima stručnu službu ili stručnjaka za zaštitu bilja,
na trošak posjednika bilja.

(4) Postotak štetnosti iz stavka 1. ovoga članka, najkasnije godinu
dana nakon donošenja liste gospodarski važnih štetočinja bilja iz članka
4. stavka 5. ovoga Zakona propisuje ministar.

Članak 15.

(1) Poljoprivredni usjevi za proizvodnju sjemena, objekti za proizvodnju
šumskog sjemena i objekti za proizvodnju sadnog materijala višegodišnjih
biljaka podliježu, najmanje dva puta tijekom vegetacije obvezatnom zdravstvenom
pregledu, u skladu s odredbama ovoga Zakona i propisa donesenih na temelju
njega.

(2) Uskladišteno bilje i biljni proizvodi te objekti iz članka 17 stavka
1. ovoga Zakona podliježu obvezatnom zdravstvenom pregledu.

(3) Sjeme i sadni materijal koji potječu od poljoprivrednih usjeva za
proizvodnju poljoprivrednog sjemena ili s objekata za proizvodnju šumskog
sjemena i objekata za proizvodnju sadnog materijala višegodišnjih biljaka,
kao i sjeme i sadni materijal iz uvoza koji nisu zdravstveno pregledani,
ne smije se staviti u promet.

(4) Sadni materijai višegodišnjeg bilja ne može se dva ili više puta
staviti u promet bez ponovljenog obvezatnoga zdravstvenog pregleda.

(5) Obvezatni zdravstveni pregled usjeva i objekata iz stavka 1. i 2.
ovoga članka i pregled proizvodnje bezvirusnog sjemena i sadnog materijala
obavlja Zavod.

(6) Ako se na usjevu ili objektu iz stavka 1. ovoga članka pri obvezatnom
zdr-avstvenom pregledu tijekom vegetacije odredi prisutnost karantenkske
ili određene gospodarski važne štetočinje bilja, naredit će se postupke
njihova suzbijanja i iskorjenjivanja.

(7) O zdravstvenom stanju usjeva i objekata iz stavka 1. i 2. ovoga
članka svjedodžbu o zdravstvenom stanju izdaje Zavod. Zdravstveno stanje
poljoprivrednih usjeva za proizvodnju sjemena unosi se u uvjerenje o priznavanju
sjemenskog usjeva za proizvodnju poljoprivrednog sjemena u skladu s propisom
o sjemenu i sadnom materijalu.

(8) Vrijeme i način provođenja obvezatnoga zdravstvenog pregleda i mjerila
za utvrđivanje zdravstvenog stanja usjeva i objekata iz stavka 1. i 2.
ovoga članka te obrasce svjedodžbi o zdravstvenom stanju usjeva i objekata
iz stavka 7. ovoga članka propisuje ministar.

Članak 16.

(1) Za proizvodnju bilja ne smiju se upotrebljavati ni stavljati u promet
sjeme i sadni materijal koji su zaraženi karantenskom štetočinjom bilja.

(2) Sjeme i sadni materijal ne smiju se upotrebljavati niti stavljati
u promet ni ako su zaraženi određenim gospodarski važnom štetočinjom bilja
u postotku većem od postotka što ga za pojedine vrste bilja odredi ministar.

(3) Vrste sjemena što ih odredi ministar moraju prije stavljanja u promet
ili prije upotrebe za vlastitu proizvodnju, biti podvrgnute tretiranju
odgovarajućim sredstvom za zaštitu bilja.

(4) Na deklaraciji svakog originalnog pulsiranja sjemena koje je podvrgnuto
tretiranju obvezno se navede podaci o tome kojim je sredstvom za zaštitu
bilja obavljeno tretiranje uz pripomenu: "sjeme je zatrovano i ne
smije se upotrebljavati za prehranu ljudi, domaćih životinja, riba, ptica
i divljači".

(5) Odredbe stavka 4. ovoga članka ne odnose se na sjeme koje je podvrgnuto
samo fumigaciji.

Članak 17.

(1) Skladišta i drugi objekti ili prostorije za smještaj bilja moraju
imati potrebnu opremu i ispunjavati druge propisane uvjete za sprečavanje
i suzbijanje štetočinja bilja.

(2) Građevna dozvola za građenje i rekonstrukciju objekata iz stavka
1. ovoga članka ne može se izdati bez suglasnosti ureda za zaštitu bilja.
Suglasnost se daje ako je tehnička dokumentacija u skladu s propisanim
uvjetima za sprečavanje i suzbijanje štetočinja bilja.

(3) Opremu i druge uvjete iz stavka 1. ovoga članka propisuje ministar.

Članak 18.

(1) Na objektima za proizvodnju, smještaj, preradu i čuvanje bilja,
uređajima i alatima za primjenu i na sredstvima za prijevoz bilja, na kojima
je utvrđena karantenska štetočinja bilja mora se obaviti njezino iskorjenjivanje.

(2) U objektima i sredstvima iz stavka 1. ovoga članka u kojima je utvrđena
prisutnost karantenske štetočinje bilja mora se isključiti mogućnost unošenja
ili iz njih iznošenja bilja i drugih predmeta (uređaja, strojeva i sl.)
kojima se štetočinja bilja može prenijeti dok se ne iskorijeni.

Članak 19.

(1) Poslove suzbijanja i iskorjenjivanja štetočinja bilja mogu obavljati
pravne i fizičke osobe koje udovoljavaju propisanim uvjetima.

(2) Uvjete kojima mora udovoljavati pravna i fizička osoba iz stavka
1. ovoga članka propisuje ministar.

(3) Ured za zaštitu bilja utvrđuje rješenjem jesu li ispunjeni propisani
uvjeti iz stavka 2. ovoga članka.

Članak 20.

(1) Postupci uništavanja bilja mogu se narediti samo ako je bilje zaraženo
karantenskom štetočinjom bilja koja se ne može suzbiti na drugi način,
a bilje se ne može upotrijebiti u druge svrhe bez opasnosti od širenja
karantenske štetočinje bilja ili ako je uzgoj toga bilja zabranjen.

(2) Postupci uništavanja sjemena, sadnog materijaia i ambalaže mogu
se narediti i ako su zaraženi određenom gospodarski važnom štetočinjom
bilja iznad postotka određenog mjerilima za utvrđivanje zdravstvenog stanja
sjemena i sadnog mater-ijala, koja se ne može suzbili na uobičajeni način,
a bilje se ne može upotrijebiti u druge svrhe bez opasnosti od širenja
štetočinje bilja.

(3) Uvjete i način uništavanja bilja propisuje ministar te određuje
tko snosi troškove iz stavka 1. i 2. ovoga članka.

Članak 21.

(1) Zabranjeno je neovlašteno davati ili objavljivati podatke o karantenskoj
štetočinji bilja.

(2) Podaci o karantenskoj štetičinji bilja objavljuju se prema propisu
kojeg donosi ministar.

Članak 22.

(1) Postrojbe Hrvatske vojske poduzimaju postupke za suzbijanje štetočinja
bilja u objektima koje upotrebljavaju i obavještavaju ured za zaštitu bilja
na čijem se području nalazi postrojba ili služba, o pojavi štetočinja te
o postupcima poduzetim za njihovo suzbijanje.

(2) Propise o ustroju i radu službe za zaštitu bilja u postrojbama Hrvatske
vojske donosi ministar obrane uz suglasnost ministra.

Članak 23.

Ministarstvo unutarnjih poslova unutar svoje nadležnosti, dužno je uredu
za zaštitu bilja i Zavodu, na njihov zahtjev, pružati pomoć u provođenju
postupaka za zaštitu bilja koje su propisane ovim Zakonom i propisima donesenim
na temelju njega.

IV. ZDRAVSTVENA KONTROLA BILJA U PROMETU

1. Zdravstvena kontrola bilja u unutarnjem prometu

Članak 24.

(1) Bilje se može stavljati u unutarnji promet ako nije zaražemo karantenskom
štetočinjom ili gospodarski važnom štetočinjom bilja iznad postotka određenog
mjerilima za utvrđivanje zdravstvenog stanja sjemena i sadnog materijala.

(2) Iznimno od odredbe stavka 1. ovoga članka, bilje koje je zaraženo
karantenskom štetočinjom bilja, a sjeme i sadni materijal koji su zaraženi
i gospodarski važnom štetočinjom bilja iznad postotka štetnosti, mogu se
uz propisane uvjete, staviti u unutarnji promet radi industrijske prerade,
neposredne potrošnje ili u znanstvene svrhe.

(3) Uvjete za stavljanje u promet bilja, sjemena i sadnog materijala
iz stavka 2. ovoga članka propisuje ministar.

Članak 25.

(1) Bilje s područja zaraženog karantenskom štetočinjom bilja (zaraženo
područje), kojim se može prenijeti karantenska štetočinja bilja i radi
koje je to područje proglašeno zaraženim, podliježe obvezatnom zdravstvenom
pregledu u mjestu utovara prije otpremanja u područje koje nije zaraženo
karantenskom štetočinjom bilja, ili u drugo zaraženo područje ako se prevozi
preko nezaraženog područja.

(2) Sadni materijal, prije otpremanja s objekta na kojem je proizveden,
podliježe obvezatnome zdravstvenom pregledu.

(3) Obvezatni zdravstveni pregled iz stavka 1. i 2. ovoga članka obavlja
Zavod. O obavljenom zdravstvenom pregledu izdaje se svjedodžba o zdravstvenom
stanju bilja.

(4) Ako bilje nije zaraženo karantenskom štetočinjom bilja iz stavka
1. i 2. ovoga članka, a sjeme i sadni materijal i gospodarski važnom štetočinjom
bilja, iznad postotka određenog mjerilima za utvrđivanje zdravstvenog stanja
sjemena i sadnog materijala, pošiljatelju se izdaje uvjerenje o zdravstvenom
stanju bilja u unutarnjem prometu, koja vrijedi 15 dana od dana izdavanja.
Ako je bilje zaraženo, donijet će se rješenje o zabrani njegova otpremanja.

(5) Ministar proglašava područja zabranjena karantenskom štetočinjom
bilja.

(6) Uvjerenje o zdravstvenom stanju bilja u unutarnjem prometu izdaje
ured za zaštitu bilja na temelju svjedodžbe o zdravstvenom stanju bilja
iz stavka 3. ovoga članka.

(7) Obrazac uvjerenja i svjedodžbe o zdravstvenom stanju bilja iz stavka
3. i 6. ovoga članka propisuje ministar.

Članak 26.

Pravne i fizičke osobe koje obavljaju usluge željezničkoga, pomorskoga,
riječnoga, zračnoga, cestovnog i poštanskog prometa, ne smiju prevoziti
sjeme i sadni materi- jal bez uvjerenja o zdravstvenom stanju bilja u unutarnjem
prometu.

2. Zdravstvena kontrola bilja pri uvozu, izvozu i provozu

Članak 27.

(1) Bilje se može uvoziti, izvoziti i provoziti samo preko određenih
graničnih prijelaza. (2) Granične prijelaze iz stavka 1. ovoga članka određuje
ministar.

Članak 28.

(1) Pošiljke bilja i drugih proizvoda i predmeta koji se uvoze, a kojima
se mogu prenositi štetočinje bilja, moraju imati svjedodžbu o zdravstvenom
stanju bilja (fitocertifikat), izdan od zemlje izvoznice u skladu s međunarodnom
konvencijom. Te pošiljke podliježu obvezatnom zdravstvenom pregledu na
graničnom prijelazu, koji obavlja ovlašteni državni službenik Ministarstva
(u daljnjem tekstu: granična inspekcija zaštite bilja).

(2) Svjedodžbu iz stavka 1. ovoga članka mora imati i bilje što ga fizičke
osobe unose u Republiku Hrvatsku ili ga dobivaju poštanskim pošiljkama.

(3) Iznimno od odredbe stavka 1. ovoga članka, pojedine vrste bilja,
što ih odredi ministar, mogu se, uz određne uvjete, uvoziti i bez svjedodžbe
o zdravstvenom stanju pošiljke ako se obvezatnim zdravstvenim pregledom
na graničnom prijelazu utvrdi da nisu zaražene karantenskom ili određenom
gospodarski važnom štetočinjom bilja.

(4) Način obavljanja obvezatnog zdravstvenog pregleda iz stavka 1. ovoga
članka propisuje ministar te određuje uvjete ii stavka 3. ovoga članka.

Članak 29.

(1) Sadni materijal višegodišnjih biljaka kojim se prenose ili se mogu
prenijeti karantenske štetočinje bilja, čija se prisutnost ne može utvrditi
pri obvezatnom zdravstvenom pregledu na graničnom prijelazu (skrivene zaraze),
podliježe praćenju zdravstvenog stanja kod krajnjeg korisnika (na mjestu
sadnje), uz propisane uvjete karantenskog nadzora.

(2) Iznimno, ako je zdravstveno stanje sadnog materijala višegodišnjih
biljaka iz stavka 1. ovoga članka praćeno kod proizvođača u skladu s odredbama
ovoga Zakona, ne podliježe praćenju zdravstvenog stanja kod krajnjeg korisnika.

(3) Zdravstveno stanje sadnog materijala iz stavka 1. ovoga članka prati
Zavod.

(4) Granična inspekcija zaštite bilja koja je obavila obvezatni zdravstveni
pregled sadnog materijala iz stavka 1. ovoga članka izvješćuje Zavod o
vrsti i količini, uvozniku i krajnjem korisniku toga materijala.

(5) Uvjete karantenskog nadzora i vrste sadnog materijala iz stavka
1. ovoga članka propisuje ministar.

Članak 30.

(1) Ako pošiljka bilja koja se uvozi nema svjedodžbu o zdravstvenom
stanju, osim pošiljaka za koje je određeno da svjedodžba o zdravstvenom
stanju nije obvezna (članak 28. stavak 3.) i uzoraka bilja koji se na temelju
odobrenja Ministarstva mogu uvoziti bez svjedodžbe o zdravstvenom stanju
(članak 35. stavak 1.) granična inspekcija zaštite bilja naredit će rješenjem
da se pošiljka vrati pošiljatelju, a ako se radi o poštanskoj pošiljci,
da se vrati pošiljatelju ili uništi.

(2) Bilje što ga fizičke osobe unose u Republiku Hrvatsku bez svjedodžbe
o zdravstvenom stanju ako je ona obvezna, oduzet će carinarnica i predati
graničnoj inspekciji zaštite bilja radi uništenja uz nazočnost carinske
službe.

(3) Ako pošiljka iz stavka 1. ovoga članka ili bilje iz stavka 2. ovoga
članka ima svjedodžbu o zdravstvenom stanju, ali se obvezatnim zdravstvenim
pregledom utvrdi da je pošiljka ili bilje zaraženo karantenskom štetočinjom
bilja ili gospodarski važnom štetočinjom bilja iznad određenoga postotka,
koja se na mjestu uvoza ne može potpuno suzbiti, granična inspekcija zaštite
bilja neće dopustiti uvoz tekve pošiljke ili takvog bilja.

(4) Granična inspekcija zaštite bilja, rješenjem će narediti da se pošiljka
iz stavka 3. ovoga članka vrati ili uništi ako postoji opasnost od širenja
zaraze.

(5) lznimno od odredbe stavka 3. ovoga članka, ako granična inspekcija
zaštite bilja ocijeni da se utvrđena zaraza može uspješno suzbiti, dopustit
će da se takva pošiljka, uz propisane uvjete, preveze do najbližeg mjesta
na kojem se ti postupci mogu obaviti.

(6) Način uništavanja pošiljaka iz stavka 1. do 3. ovoga članka, postotak
zastupljenosti pojedinih gospodarski važnih štetočinja bilja iz stavka
3. ovoga članka i uvjete iz stavka 5. ovoga članka propisuje ministar.

Članak 31.

(1) Pošiljke bilja koje se provoze preko teritorija Republike Hrvatske
i pretovaruju u druga prijevozna sredstva moraju imati svjedodžbu o zdravstvenom
stanju bilja izdanu od zemlje izvoznice i podliježu obvezatnom zdravstvenom
pregledu u mjestu pretovara.

(2) Pošiljke bilja iz stavka 1. ovoga članka mogu se pretovariti u druga
prijevozna sredstva samo u mjestima koja su određena za promet bilja preko
državne granice.

(3) Ako se obvezatnim zdravstvenim pregledom iz stavka 1. ovoga članka
utvrdi prisutnost karantenske a za određene gospodarski važne štetočinje
bilja u postotku većem od propisanog postotka, granična inspekcija zaštite
bilja zabranit će provoz pošiljke bilja i narediti da se ona vrati, ako
međunarodnim ugovorom nije drugačije određeno.

(4) Način obavljanja obvezatnoga zdravstvenog pregleda iz stavka 1.
ovoga članka propisuje ministar.

Članak 32.

(1) Pri uvozu i provozu pošiljaka bilja obvezatni zdravstveni pregled
obavlja granična inspekcija: zaštite bilja: 1. na graničnom prijelazu,
ako se pošiljka uvozi željezničkim, riječnim, pomorskim ili cestovnim prometnim
prijevoznim sredstvima i pošiljke bilja koje unose putnici i posade prijevoznih
sredstsva, 2. na mjestu carinjenja ako se pošiljka uvozi sredstvima poštanskog
ili zračnog prometa, 3. na kontejnerskom terminalu gdje je osigurano otvaranje
kontejnera.

(2) Željeznički kolodvori, pomorska i riječna pristaništa, zrakoplovna
pristaništa, cestovni granični prijelazi, kontejnerski terminali i pošte
carinjenja, na kojima se obavlja obvezatni pregled iz stavka 1. ovoga članka
moraju osigurati uvjete za sigurno i kvalitetno obavljanje zdravstvenog
pregleda pošiljaka bilja. (

3) Pošiljke bilja koje se uvoze ne mogu se otvarati i pregledavatiledavati
niti se mogu iz njih uzimati uzorci bez suglasnosti granične inspekcije
zaštite bilja ili dok granična inspekcija zaštite bilja ne završi obvezatni
zdravstveni pregled, osim poštanskih pošiljaka bilja kod kojih sadržaj
pošiljke utvrđuje carinska služba. (4) Uvjete kojima moraju udovoljavati
objekti za sigurno i kvalitetno obavljanje zdravstvenog pregleda pošiljaka
bilja iz stavka 2. ovoga članka propisuje ministar.

Članak 33.

(1) Ako granična inspekcija zaštite bilja pri obvezatnom zdravstvenom
pregledu pošiljke bilja koja se uvozi posumnja da je ona zaražena karantenskom
štetočinom bilja ili gospodarski važnom štetočinjom bilja (skrivena zaraza),
a na graničnom prijelazu to ne može utvrditi, povjerit će, u trošku uvoznika,
laboratorijski pregled Zavodu. Ta se pošiljka bilja ne može ocariniti,
a do dobivanja rezultata laboratorijskog pregleda nalazi se pod carinskim
nadzorom.

(2) Odredbe stavka 1. ovoga članka ne odnose se na uzorke bilja za pravne
osobe iz članka 35. ovoga zakona i na sjeme povrća i cvijeća u izvornom
pakiranju ukupne mase do 100 g ili lukovice i gomolje cvijeća do jednog
kg pojedinačne mase u izvornom pakiranju, s deklaracijom i podrijetlom
iz zemalja Europske unije ili Organizacije za ekonomsku suradnju i razvoj.

Članak 34.

Na pošiljke bilja i sredstva za zaštitu bilja koja se izvoze u slobodne
carinske zone ili u konsignacijska skladišta primjenjivat će se odredbe
ovoga Zakona koje se odnose na uvoz pošiljaka bilja.

Članak 35.

(1) Pravne osobe koje se bave selekcijom, uvođenjem novih vrsta, sorti,
linija, hibrida ili zaštitom bilja, izradom zbirki bilja, održavanjem banke
genetskog materijala i koje razmjenjuju botaničke uzorke bilja mogu, na
temelju odobrenja Ministarstva uvoziti uzorke bilja bez svjedodžbe o zdravstvenom
stanju pošiljke. Pošiljke uzoraka bilja podliježu obvezatnom zdravstvenom
pregledu granične inspekcije zaštite bilja i nesmiju biti zaražene karantenskom
štetočinjom bilja.

(2) Odobrenje iz stavka 1. ovoga članka može se izdati samo ako pravna
osoba udovoljava uvjetima glede opreme, uređaja, kadrova i karantenskog
objekta za provjeru zdravstvenog stanja bilja, čiji uvoz zahtijeva. (

3) Zabranjen je uvoz organizama koji se razumijevaju korisnima, osim
onih koji se komercijalno proizvode (paraziti i predatori kukaca, grinje
i dr.) kultura gljivica (osim jestivih gljiva), bakterija, virusa i drugih,
bez odobrenja Ministarstva i poduzimanja propisanih zaštitnih postupaka.

(4) Uvjete kojima mora udovoljavati pravna osoba iz stavka 2. ovoga
članka propisuje ministar.

Članak 36.

(1) Pošiljke bilja što se izvoze ili reeksportiraju iz Republike Hrvatske
uključujući i bilje iz slobodnih carinskih zona i konsignacijskih skladišta
podliježu obvezatnom pregledu na mjestu utovara i moraju imati svjedodžbu
o zdravstvenom stanju ili zdravstvenu svjedodžbu za reeksport bilja samo
ako to zahtijeva zemlja uvoznica ili zemlja preko koje se pošiljka provozi.

(2) Obvezatni zdravstveni pregled pošiljaka bilja na mjestu utovara
i izdavanje svjedodžbe iz stavka 1. ovoga članka obavlja Zavod, a ako u
mjestu utovara postoji granična inspekcija zaštite bilja, taj pregled i
izdavanje svjedodžbe obavlja granična inspekcija zaštite bilja.

(3) Iznimno, ako obvezatni zdravstveni pregled pošiljke bilja koja se
izvozi nije obavljen u mjestu utovara, u skladu sa stavkom 1. ovoga članka
taj će pregled obaviti granična inspekcija zaštite bilja na graničnom prijelazu,
osim pošiljke sjemena i sadnog materijala koje se mora pregledati u mjestu
utovara.

(4) Način obavljanja obvezatnog zdravstvenog pregleda iz slavka 1. i
3. i obrazac svjedodžbe o zdravstvenom stanju iz stavka 1. ovoga članka
propisuje ministar.

Članak 37.

(1) Uvoznici, provoznici, prijevoznici, putnici, osoblje prijevoznih
sredstava i carina, dužni su o prispijeću pošiljke bilja, koja se uvozi
ili pretovaruje u provozu i pošiljke sredstava za zaštitu bilja koje se
uvozi ili pretovaruje u provozu, obavijestiti graničnu inspekciju zaštite
bilja radi obavljanja obvezatnog zdravstvenog pregleda bilja ili provjere
ima li sredstvo za zaštitu bilja dozvolu za promet i primjenu u Republici
Hrvatskoj ili je rješenjem Ministarstva dopušten uvoz tog sredstva.

(2) Carinarnica ne može cariniti pošiljke bilja i sredstava za zaštitu
bilja i ne može upućivati te pošiljke na carinjenje drugim carinarnicama
dok granična inspekcija zaštite bilja na graničnom prijelazu preko kojeg
se obavlja uvoz ne potvrdi da je obavljen obvezatni zdravstveni pregled
pošiljkc bilja, da je za sredstvo za zaštitu bilja izdana dozvola za promet
i primjenu ili da je rješenjem Ministarstva dopušten uvoz tog sredstva.

(3) Način izvješćivanja i način potvrđivanja o obavljenom obvezatnom
zdravstvenom pregledu pošiljaka bilja iz stavka 1. i 2. ovoga članka propisuje
ministar.

V. UVJETI ZA STAVLJANJE U PROMET SREDSTAVA ZA ZAŠTITU BILJA

Članak 38.

(1) Promet sredstava za zaštitu bilja, u smislu ovoga Zakona, je:

1. proizvodnja sredstava za zaštitu bilja,

2. uvoz sredstava za zaštitu bilja,

3. trgovina na veliko sredstvima za zaštitu bilja,

4. trgovina na malo sredstvima za zaštitu bilja u specijaliziranoj trgovini
- poljoprivrednoj ljekarni,

5. trgovinske usluge u prometu sredstvima za zaštitu bilja, 6. uskladištenje
sredstava za zaštitu bilja,

7. uništenje ostataka sredstava za zaštitu bilja i ambalaže

(2) Prometom sredstava za zaštitu bilja ne razumijeva se izvoz, provoz
i prijevoz sredstava za zaštitu bilja.

(3) Promet sredstava za zaštitu bilja mogu obavljati pravne osobe iz
stavka 1. ovoga članka, sa sjedištem u Republici Hrvatskoj koje su registrirane
za tu djelatnost.

Članak 39.

(1) Pravna osoba iz članka 38. stavka 3. ovoga Zakona može početi s
obavljanjem prometa sredstava za zaštitu bilja, ako udovoljava sljedećim
uvjetima:

1. da ima uposlenog djelatnika koji ima završen agronomski ili šumarski
fakultet smjera zaštite bilja, ratarskog ili voćarsko-vinogradarsko-vrtlarskog
ili šumsko-gospodarskog, koji se brine o smještaju, čuvanju i izdavanju
sredstava za zaštitu bilja te daje korisnicima upute o stručnoj primjeni,

2. da posjeduje odgovarajuće prostorije za smještaj, čuvanje i izdavanje
sredstava za zaštitu bilja, koje udovoljavaju propisanim tehničkim i sanitarno-higijenskim
uvjetima

(2) Pravna osoba koja prodaje sredstva za zaštitu bilja na malo, u svakoj
specijaliziranoj trgovini-poljoprivrednoj ljekarni mora imati uposlenog
djelatnika s najmanje stručnom spremom četvrtog (IV/1) stupnja obrazovanja
biljnog ili šumarskog smjera koji je osposobljen za čuvanje i izdavanje
sredstava za zaštitu bilja i davanje uputa o štručnoj primjeni.

(3) Uvjete iz stavka 1. ovoga članka za pravne osobe iz članka 38. stavka
1. ovoga Zakona, Program te način i postupak osposobljavanja osoba iz stavka
2. ovoga članka propisuje ministar.

(4) Ured za zaštitu bilja utvrđuje rješenjem jesu li ispunjeni uvjeti
iz stavka 1. i 2. ovoga članka.

Članak 40.

(1) Sredstva za zaštitu bilja stavljaju se u promet na temelju rješenja
o dozvoli za promet i primjenu sredstava za zaštitu bilja (u daljnjem tekstu:
dozvola), koju izdaje Ministarstvo.

(2) Dozvola se izdaje na temelju rezultata kemijskoga, fizikalnog i
biološkog istraživanja sredstva i prijedloga Komisije iz članka 7. ovoga
Zakona.

(3) Kemijsko, fizikalno i biološko istraživanje sredstava za zaštitu
bilja obavlja Zavod, prema propisanoj metodologiji.

(4) Iznimno od odredbe stavka 3. ovoga članka, za sredstva za zaštitu
bilja proizvedena od aktivnih tvari od kojih je proizvedeno istovjetno
sredstvo za zaštitu bilja koje se već nalazi u prometu i za koje je izdana
dozvola, a u prometu je najmanje tri godine i ocijenjeno je uspješnim ili
ako proizvođač želi obnoviti dozvolu čija je vrijednost prestala, može
se izdati dozvola samo na temelju kemijskog i fizikalnog istraživanja za
namjene te uz uvjete utvrđene u dozvoli za istovjetno sredstvo ili u dozvoli
za sredstvo čiji je rok vrijednosti prestao.

(5) Metodologiju iz stavka 3. ovoga članka, kriterije za ocjenu uspješnosti
sredstava za zaštitu bilja iz stavka 4. ovoga članka kao i podatke koje
mora sadržavati dozvola propisuje ministar.

Članak 41.

(1) Ministarstvo može izdati dozvolu bez rezultata biološkog istraživanja
i prijedloga Komisije iz članka 40. stavka 2. ovoga Zakona ako je sredstvo
za zaštitu bilja proizvedeno u državama članicama Europske unije ili Organizacije
za ekonomsku suradnju i razvoj, od nove aktivne tvari i ima dozvolu tih
država.

(2) Dozvola iz stavka 1. ovoga članka vrijedi dok se sredstvo za zaštitu
bilja ne istraži u smislu odredbe članka 40. stavka 2. ovoga Zakona ali
najduže dvije godine. Vrijednost dozvole prestaje ako podnositelj zahtjeva
u roku od 30 dana ođ dana dobivanja dozvole, ne podnese zahtjev za izdavanje
dozvole prema odredtbi članka 40. stavka 2. ovoga Zakona.

(3) Sredstvo za zaštitu bilja iz stavka 1. ovoga članka može se u jednoj
godini uvoziti i stavljati u promet samo u količinama koje su određene
u dozvoli.

Članak 42.

(1) Zahtjev za dobivanje dozvole podnosi pravna osoba koja proizvodi
sredstva za zaštitu bilja, osim u slučaju iz članka 41. ovoga Zakona kada
zahtjev može podnijeti i pravna osoba koja obavlja poslove prometa sredstava
za zaštitu bilja.

(2) Strani proizvođač sredstava za zaštitu bilja može podnijeti zahtjev
za dobivanje dozvole preko pravne osobe iz stavka 1. ovoga članka ili preko
ovlaštenog zastupništva. (3) Zahtjev za izdavanje dozvole podnosi se Ministarstvu.

(4) Troškove postupka u svezi s izdavanjem dozvole snosi podnositelj
zahtjeva. Visinu troškova utvrđuje rješenjem ministar.

(5) Sadržaj zahtjeva iz stavka 1. ovoga članka propisuje ministar.

Članak 43.

(1) Dozvola se izdaje s rokom vrijednosti do deset godina.

(2) Nakon proteka roka vrijednosti dozvole iz stavka 1. ovoga članka
sredstvo za zaštitu bilja podliježe ponovnom istraživanju radi produženja
njezine vrijednosti.

(3) Ponovnim istraživanjem iz stavka 2. ovoga članka provjeravaju se
kemijska i fizikalna svojstva sredstva te usklađuju uvjeti njihove primjene
sa saznanjima do kojih se došlo tijekom primjene.

(4) Proizvođač sredstava za zaštitu bilja ili zastupništvo stranog proizvođača,
dužni su Ministarstvu najmanje tri mjeseca prije dana proteka vrijednosti
dozvole podnijeti zahtjev za produženje vrijednosti dozvole ako je zainteresiran
da to sredstvo i dalje stavlja u promet.

(5) Ako za razdoblje trajanja vrijednosti dozvole proizvođač sredstva
za zaštitu bilja odluči prestati proizvoditi određeno sredstvo za zaštitu
bilja ili privremeno obustaviti proizvodnju dužan je o tome izvijestiti
Ministarstvo najmanje šest mjeseci prije prestanka proizvodnje.

Članak 44.

Proizvođaći ili uvoznici sredstava za zaštitu bilja obvezni su obavljati
redovnu kontrolu svake serije (šarže) sredstva koje se stavlja u promet
radi utvrđivanja jesu li njegova kemijska i fizikalna svojstva u skladu
s izdanom dozvolom, i kontrolu kod uvoza aktivnih tvari, emulgatora i drugih
dodataka za proizvodnju sredstava za zaštitu bilja, kad ista ne podliježu
pregledu granične inspekcije zaštite bilja.

Članak 45.

(1) Ako sredstvo za zaštitu bilja ne udovoljava uvjetima iz dozvole
ili ako se primjenom sredstva utvrde negativna svojstva ili štetno djelovanje
na čovjeka ili okoliš, Ministarstvo donosi rješenje o prestanku vrijednosti
dozvole.

(2) Ako se tijekom primjene određenog sredstva za zaštitu bilja utvrdi
da ono nije dovoljno djelotvorno za namjene utvrđene u dozvoli ili da ne
odgovara drugim uvjetimka iz dozvole, Ministarstvo može donijeti rješenje
o ograničenju primjene tog sredstva.

Članak 46.

Biološko predistraživanje uzoraka sredstava za zaštitu bilja proizvedenih
od novih aktivnih tvari obavlja Zavod ili druga pravna osoba koju ovlasti
ministar.

Članak 47.

(1) Propis sredstava za zaštitu bilja kojima je izdana dozvola, za koja
je dozvola prestala vrijediti, kojima je izmijenjen naziv ili je izmijenjen
naziv proizvođača ili čija je primjena izmijenjena, proširena, zabranjena
ili ograničena, te utvrđenih karencija i radnih karencija iz dozvole, objavljuje
se u "Narodnim novinama".

(2) Popis sredstava za zaštitu bilja iz stavka 1. ovoga članka vodi
se u Ministarstvu.

Članak 48.

(1) Uzorci sredstava za zaštitu bilja ne mogu se unositi iz inozemstva
radi istraživanja ili pokusne proizvodnje bez rješenja Ministarstva o suglasti
na uvoz.

(2) Odredba stavka 1. ovoga članka odnosi se i na privremeni uvoz sredstava
za zaštitu bilja za koje nije izdana dozvola, kojim će se na izričit zahtjev
stranog uvoznika tretirati ugovorena količina sjemena, sadnog materijala
i biljnog proizvoda koji je proizveden u Republici Hrvatskoj i koji se
u cijelosti izvozi u zemlju čiji je uvoznik zahtijevao tretiranje tim sredstvom.

(3) Sadržaj zahtjeva za izdavanje suglasnosti iz stavka 1. i 2. ovoga
članka propisuje ministar.

Članak 49.

(1) Sredstvo za zaštitu bilja stavlja se u promet samo u izvornom pakiranju
proizvođača, s propisanom deklaracijom i uputom o primjeni, od proizvođača
označenog u dozvoli.

(2) Uputa o primjeni sredstava iz stavka 1. ovoga članka obvezno sadrži
i uputstvo o načinu postupanja s otpadnom ambalažom.

(3) Uputa o upotrebi sredstava i deklaracija na pakiranju mora biti
tiskana na hrvatskom jeziku i latiničnom pismu.

(4) Sredstvo za zaštitu bilja ne može se staviti u promet, ako je protekao
rok upotrebe označen na deklaraciji.

(5) Način deklariranja sredstava za zaštitu bilja i sadržaj upute o
primjeni sredstva za zaštitu bilja propisuje ministar.

Članak 50.

(1) Posjednici bilja, koji upotrebljavaju sredstva za zaštitu bilja
dužni su pridržiavati se uputa o primjeni iz članka 49. ovoga Zakona, a
naročito:

1. brinuti se da ta sredstva pri upotrebi ne dospiju u vodu, na bilje,
supstrate i tlo koje se ne tretira tim sredstivom, u skladišta poljoprivredrnih
proizvoda, u objekte za njihovu preradu i objekte za uzgoj i čuvanje domaćih
životinja ako bi takva upotreba mogla ugroziti zdravlje i život ljudi,
životinja riba, pčela, divljači i drugih korisnih organizama ili uzrokovati
oštećenje ili onečišćenjc uzgajanih biljaka (kontaminacija).

2. ne upotrebljavati sredstva za zaštitu bilja koja su opasna za pčele
i divljač, dok postoji najveća opasnost za trovanje pčela i najkasnije
48 sati prije upotrebe sredstava, na prikladan način o tome obavijestiti
držatelje pčela i vlasnike ili ovlaštenike zemljišta i voda na kojima se
uzgaja ili obitava divljač.

Članak 51.

(1) Pravne i zizičke osobe koje pružaju usluge provođenja postupka za
zaštitu bilja u poljoprivredi ili šumarstvu moraju imati uposlenog djelatnika
sa završenim agronomskim ili šumarskim fakultetom smjera zaštite bilja,
ratarskog ili voćarsko- vinogradarsko-vrtlarskog ili šumsko-gospodarskog,
potrebnu opremu i udovoljavati propisanim uvjetima.

(2) Uvjete kojima moraju udovoljavati osobe iz stavka 1. uvoga članka
propisuje ministar.

(3) Ured za zaštitu bilja utvrđuje rješenjem jesu li ispunjeni uvti
iz stavka 2. ovoga članka.

Članak 52.

Pravna osoba koja obavlja poslove prometa sredstava za zaštitu bilja
odgovorna je za štetu koja nastane primjenom upute za upotrebu sredstava
za zaštitu bilja, koja je u suprotnosti s dozvolom.

Članak 53.

Sredslva za zaštitu bilja koja se temeljem posebnih propisa smatraju
otrovima, mogu se stavljati u promet i koristiti samo ako, osim u uvjetima
propisanim ovim Zakonom, udovoljavaju i uvjetima predviđenim posebnim propisima
koji se odnose na otrove.

VI. NAKNADE I TROŠKOVI

Članak 54.

(1) Pravne i fizičke osobe plaćaju naknadu:

1. za obvezatni zdravstveni pregled usjeva i objekata tijekom vegetacije
i dorade,

2. za obvezatni zdravstveni pregled bilja, sjemena i sadnog materijala
u unutarnjem prometu,

3. obvezatni zdravstveni pregled bilja u prometu preko granice Republike
Hrvatske i pregled sredstava za zaštitu bilja,

4. za praćenje zdravstvenog stanja bilja u karantenskim objektima i
bilja pod karantenskim nadzorom,

5. za izdavanje dozvole i potvrde za uređaje, aparate i strojeve za
primjenu sredstava za zaštitu bilja,

6. za biološka predistraživanja uzoraka sredstava za zaštitu bilja proizvedenih
od novih aktivnih tvari, za istraživanje kemijskih, fizikalnih i bioloških
svojstava sredstava za zaštitu bilja,

7. za izdavanje svjedodžbe i uvjerenja o zdravstvenom stanju bilja.

(2) Visinu naknade iz stavka 1. točke 3. određuje Vlada Republike Hrvatske,
a visinu naknade iz točke 1., 2., 4., 5., 6. i 7. ovoga članka određuje
ministar.

(3) Sredstva iz stavka 1. točke 3. ovoga članka prihod su državnog proračuna
u dijelu koji se odnosi na preglede pošiljaka pri uvozu i provozu. Sredstva
ostvarena od pregleda pošiljaka pri izvozu vode se na posebnom računu za
zaštitu bilja pri Ministarstvu.

(4) Naknade iz stavka 1., točke 1., 2., 4., 5., 6. i 7. ovoga članka
prihod su osoba koje obavljaju usluge za koje se plaća naknada.

Članak 55.

Sredstva za obavljanje poslova iz članka 9. ovoga Zakona osiguravaju
se u državnom proračunu.

Članak 56.

(1) Troškove istraživanja kemijskih, fizikalnih i bioloških svojstava
sredstava za zaštitu bilja, u postupku izdavanja dozvole te u postupku
ponovnog potraživanja, snosi podnositelj zahtjeva.

(2) Pravne i fizičke osobe snose troškove nastale u svezi s primjenom
postupaka za zaštitu bilja za pošiljke bilja i biljnih proizvoda koje se
uvoze, izvoze i provoze.

VII. NADZOR

Članak 57.

(1) Upravni nadzor nad provedbom ovoga Zakona i propisa donesenih na
temelju njega te nadzor nad radom Zavoda obavlja Ministarstvo.

(2) Inspekcijske poslove po ovom Zakonu i propisima donesenim na temelju
njega, u prvom stupnju obavljaju županijski uredi i gradski ured Grada
Zagreba, nadležni za poslove inspekcije zaštite bilja u poljoprivredi i
šumarstvu (u daljnjem tekstu: inspekcija zaštite bilja) a u drugom stupnju
Ministarstvo (u daljnjem tekstu: inspekcija zaštite bilja u Ministarstvu),
osim poslova granične inspekcije zaštite bilja koja obavlja poslove u Ministarstvu
u prvom stupnju.

Članak 58.

lnspekcija zaštite bilja:

1. pregledava bilje, zemljište, prostorije za smještaj bilja i biljnih
proizvoda, uređaje za preradu bilja, sredstava za prijevoz bilja i strojeve
ili uređaje za primjenu sredstava za zaštitu bilja,

2. naređuje i nadzire provođenje postupaka za suzbijanje štetočinja
bilja,

3. naređuje mjere kojima se isključuje mogućnost pristupa na mjesto
pojave karantenske štetočinje bilja i iznošenje bilja s tog mjesta ako
postoji opasnost da se na taj način proširi karantenska štetočinja bilja,

4. zabranjuje stavljanje u unutarnji promet bilja zaraženog karantenskom
štetočinjom bilja i upotrebu za proizvodnju bilja i stavljanje u unutarnji
promet sjemena i sadnog materijala zaraženog karantenskom štetočinjom i
gospodarski važnom štetočinjom bilja kada je postotak zaraze veći od određenog
u mjerilima za određivanje zdravstvenog stanja sjemena i sadnog materijala,

5. naređuje uništenje zaraženog bilja i bilja čiji uzgoj ili promet
nije u skladu s ovim Zskonom,

6. nadzire pravne osobe koje obavljaju promet sredstava za zaštitu bilja
glede ispunjavanja propisanih uvjeta,

7. uzima na propisan način uzorke bilja, radi utvrđivanja njihovog zdravstvenog
stanja,

8. uzima uzorke sredstava za zaštitu bilja u unutarnjem prometu i šalje
ih na analizu Zavodu radi istraživanja da li ispunjavaju propisane uvjete
ili odgovaraju deklariranim svojstvima na trošak osobe od koje je uzet
uzorak,

9. zabranjuje promet određene količine sredstava za zaštitu bilja, ako
utvrdi da sredstvo ne ispunjava propisane uvjete ili ne odgovara deklariranim
svojstvima,

10. nadzire upotrebu sredstava za zaštitu bilja,

11. naređuje otklanjanje tehničkih i drugih nedostataka skladišnih objekata
i uređaja koji se koriste za proizvodnju bilja i čuvanje biljnih proizvoda,

12. privremeno oduzima bilje i druge predmete kojima je počinjen prekršaj
iz ovoga Zakona, do pravomoćnosti rješenja,

13. pregledava poslovne spise, isprave, opće akte i drugu dokumentaciju
posjednika bilja u svezi s provedbom propisa o zaštiti bilja,

14. naređuje privremene postupke za sprečavanje štete u slučaju u kojem
bi nastupila šteta na području jedinica lokalne samouprave i uprave ili
za interese Republike Hrvatske,

15. izvješćuje nadležna tijela državne uprave o uočenim nepravilnostima
i traži provođenje određenog postupka, ako sama nije ovlaštena izravno
postupiti,

16. prikuplja podatke i obavijesti od odgovornih osoba, svjedoka, vještaka
i drugih osoba kada je to potrebno za obavljanje njegovih poslova,

17. podnosi prijave za kaznena djela i zahtjeve za pokretanje prekršajnog
postupka radi povrede odredaba ovog Zakona,

18. poduzima i druge radnje za koje je posebnim propisima ovlaštena.

Članak 59.

(1) Inspekcija zaštite bilja u Ministarstvu, osim poslova koje obavlja
granična inspekcija zaštite bilja iz članka 60 ovoga Zakona:

1. nadzire provođenje postupaka koje je naredilo Ministarstvo u poslovima
zaštite bilja,

2. nadzire rad pravnih osoba koje imaju stručnu službu za zaštitu bilja
u svezi s provođenjem propisa ili naređenih postupaka za zaštitu bilja
od štetočinja bilja,

3. nadzire karantenske objekte i vođenje očevidnika o zdravstvenom stanju
bilja pod karantenskim nadzorom,

4. nadzire rad pravnih osoba kojima su povjereni određeni poslovi za
zaštitu bilja u Republici Hrvatskoj ili drugi upravni poslovi iz područja
zaštite bilja,

5. pregledava dokumentaciju i nadzire propisane uvjete za sredstva za
zaštitu bilja koja se nalaze kod pravne osobe koja obavlja promet sredstvima
za zaštitu bilja,

6. uzima uzorke sredstava za zaštitu bilja bez naknade vrijednosti uzoraka
radi provjere kemijskih i fizikalnih svojstava,

7. zabranjuje stavljanje u promet sredstava za zaštitu bilja koja ne
odgovaraju uvjetima iz dozvole,

8. pregledava poslovne spise i isprave pravne osobe koja obavlja promet
sredstava za zaštitu bilja,

9. podnosi prijave za kaznena djela i zahtjeve za pokretanje prekršajnog
postupka radi povrede odredaba ovoga Zakona,

10. organizira provođenje stručnih pregleda radi otkrivanja ili određivanja
karantenskih štetočinja bilja,

11. naređuje iskorjenjivanje karantenskih štetočinja bilja,

12. poduzima i druge radnje za koje je ovlaštena posebnim propisima
i prema pokazanim potrebama. (2) Troškove istraživanja sjemena, sadnog
materijala i sredstava za zaštitu bilja obavljenih na zahtjev inspekcije
iz stavka 1. ovoga članka snosi pravna osoba od koje je uzet uzorak radi
istraživanja.

Članak 60.

(1) Granična inspekcija zaštite bilja provodi zdravstvenu kontrolu bilja
u prometu preko granice Republike Hrvatske i kontrolu sredstava za zaštitu
bilja pri uvozu,

(2) Granična inspekcija zaštite bilja:

1. obavlja zdravstvenu kontrolu bilja u prometu preko državne granice
(uvoz, izvoz i provoz) i izdaje svjedodžbe o zdravstvenom stanju pošiljaka
bilja kad to traži zemlja uvoznica ili zemlja preko koje se pošiljka provozi,

2. provjerava je li za sredstvo za zaštitu bilja koje se uvozi izdana
dozvola u Republici Hrvatskoj ili rješenje kojim se dopušta uvoz tog sredstva,
kao i ostala dokumentacija, deklaracija i uputa,

3. uzima uzorke bilja na propisan način bez naknade vrijednosti uzoraka,
radi utvrđivanja zdravstvenog stanja pošiljaka bilja,

4. kontrolira isprave pravnih i fiozičkih osoba u svezi s provođenjem
propisa o zaštiti bilja u prometu preko državne granice i kontrolu srtedstava
za zaštitu bilja koja se uvoze,

5. podnosi prijave za kaznena djela i zahtjeve za pokretanje prekršajnog
postupka, zbog povreda odredaba ovoga Zakona.

6. naređuje tretiranje bilja i biljnih proizvoda koje se uvozi ili provozi,
radi sprečavanja unošenja u Republiku Hrvatsku štetočinja bilja, a i bilja
i biljnih proizvoda koje se izvozi - ako to zahtijeva zemlja uvoznica,

7. zabranjuje ili ograničava uvoz i provoz određenih vrsta bilja te
naređuje praćenje zdravstvenog stanja bilja iz uvoza kod krajnjeg korisnika,
ako su takvi postupci određeni propisima donijetim na temelju ovoga Zakona.

8. zabranjuje uvoz ili provoz pošiljke bilja ako se utvrdi da je pošiljka
zaražena karantenskom ili određenom gospodarski važnom štetočinjom bilja
koja se na mjestu uvoza ne može suzbiti,

9. kontrolira provođenje naređenih postupaka štetočinja bilja te drugih
postupaka što ih je naredila na temelju ovlaštenja iz ovoga Zakona,

10. provodi kontrolu bilja u prometu preko državne granice prema propisima
o zaštiti ugroženih biljnih vrsta,

11. privremeno oduzima predmet kojim je počinjen prekršaj iz ovoga Zakona,
do pravomoćnosti rješenja,

12. zabranjuje uvoz pošiljke sredstva za zaštitu bilja za koje nije
izdana dozvola za stavljanje u promet u Replici Hrvatskoj, odnosno rješenje
kojim se dopušta uvoz tog sredstva,

13. naređuje da se poduzmu i drugi postupci za zaštitu bilja, u skladu
s ovim Zakonom i obvezama iz međunarodnih ugovora o zaštiti bilja.

Članak 61.

(1) Inspekcijski nadzor provode inspektori zaštite bilja, inspektori
zaštite bilja u Ministarstvu i granični irkspektori zaštite bilja (u daljnjem
tekstu: inspektor zaštite bilja).

(2) Poslove inspektora zaštite bilja obavlja osoba koja ima završen
agronomski ili šumarski fakultet, smjer zaštite bilja, ratarskog ili voćarsko-vinogradarsko-vrtlarskog
ili šumskogospodarskog, s pet godina radnog iskustva u struci i položenim
stručnim ispitom za inspektora zaštite bilja.

(3) Program stručnog ispita za inspektora zaštite bilja, sastav ispitne
komisije i način provođenja ispita propisuje ministar.

Članak 62.

Inspektor zaštite bilja u provedbi inspekcijskog nadzora vodi postupak
i donosi rješenja kada je za to ovlašten ovim Zakonom i propisima donesenim
na temelju njega.

Članak 63.

(1) Protiv rješenja Ministarstva donesenih na teinelju ovoga Zakona
u prvom stupnju, nije dopuštena žalba već se može dobiti upravni spor.

(2) Iznimno, protiv rješenja graniče inpekcije zaštite može se podnijeti
žalba Ministarstvu u roku osam od dana dostave rješenja.

(3) Žalba protiv rješenja donijetih na temelju ovoga Zakona ne zadržava
izvršenje rješenja.

Članak 64.

Pravne i fizičke osobe čiji rad podliježe nadzoru inspektora zaštite
bilja, dužni su omogućili obavljanje nadzora i pružiti potrebne podatke
i obavijesti.

Članak 65.

(1) lnspektor zaštite bilja ima iskaznicu kojom dokazuje svoj identitet
i ovlasti, a granični inspektor zaštite bilja i znak graničnog inspektora
zaštite bilja.

(2) Način vođenja očevidnika, obrazac iskaznice, izgled znaka, te postupak
izdavanja iskaznice i znaka iz stavka 1. ovoga članka propisuje ministar.

Članak 66.

(1) Granični inspektor zaštite bilja obvezan je tijekom službe nositi
službenu odoru.

(2) Izgled službene odore iz stavka 1. ovoga članka propisuje ministar.

VIII. KAZNENE ODREDBE

Članak 67.

(1) Novčanom kaznom u protuvrijednosti domaće valute od 15000 do 19000
DEM kaznit će se pravna osoba:

1. ako ne provede minimum mjera za zaštitu bilja od štetočinja bilja,
pa zbog toga dođe do širenja štetočinja bilja (članak 11.),

2. ako ne postupi ili u određenom roku ne postupi po naredbi ministra
u provođenju mjera iz članka 12. stavka 1. ovoga Zakona, pa zbog toga dođe
do širenja štetočinja bilja,

3. ako stavi u promet sjeme i sadni materijal koji potječu od poljoprivrednih
usjeva za proizvodnju sjemena ili s objekata za proizvodnju šumskog sjemena
i objekata za proizvodnju sadnog materijala višegodišnjih biljaka, kao
i sjeme i sadni materijal iz uvoza, koji nisu zdravstveno pregledani (članak
15. stavak 3.),

4. ako stavi u unutarnji promet ili upotrijebi za proizvodnju bilja
sjeme i sadni materijal koji su zaraženi karantenskom štetočinjom bilja
(članak 16. stavak 1.),

5. ako koristi skladišta i druge objekte ili prostorije za smještaj
bilja koje nemaju potrebnu opremu ili ne ispunjavaju druge propisane uvjete
za sprečavanje i suzbijanje štetočinja bilja (članak 17. stavak 1.),

6. ako stavi u unutarnji promet bilje koje je zaraženo karantenskom
štetočinjom bilja (članak 24. stavak 1.),

7. ako s područja zaraženog karantenskom štetočinjom bilja (zaraženo
područje), otpremi bilje bez obvezatnoga zdravstvenog pregleda u mjestu
utovara prije otpremanja, u područje koje nije zaraženo karantenskom štetočinjom
bilja, ili u drugo zaraženo područje ako se prevozi preko nezaraženog područja
(članak 25. stavak 1.),

8. ako stavi u promet sredstva za zaštitu bilja za koje nije izdana
dozvola (članak 40. stavak 1.),

9. ako stavi u promet sredstvo za zaštitu bilja koje ne udovoljava uvjetima
iz dozvole ili ako se primjenom sredstva utvrde negativna svojstva ili
štetno djelovanje na čovjeka ili okoliš (članak 45. stavak 1.), (2) Za
prekršaj iz stavka 1. ovoga članka kaznit će se i odgovorna osoba u pravnoj
osobi novčanom kaznom u protuvrijednosti domaće valute do 5000 DEM.

Članak 68.

(1) Novčanom kaznom u protuvrijednosti domaće valute od 10000 do 15000
DEM kaznit će se pravna osoba:

1. ako stavi u promet višegodišnji sadni materijal bez ponovljenoga
obvezatnoga zdravstvenog pregleda (članak 15. stavak 4.),

2. ako upotrijebi ili stavi u promet sjeme i sadni materijal koji su
zaraženi određenom gospodarski važnom štetočinjom bilja u postotku većem
od postotka što ga za pojedine vrste odredi ministar (članak 16. stavak
2.),

3. ako stavi u promet ili upotrijebi za vlastilu proizvodnju vrste sjemena
što ih odredi ministar, bez tretiranja odgovarajućim sredstvom za zaštitu
bilja (članak 16. stavak 3.),

4. ako ne obavi mjere iskorjenjivanja na objektima za proizvodnju, smještaj,
preradu i čuvanje bilja, uređajima i alatima za primjenu i na sredstvima
za prijevoz bilja na kojima je utvrđena karantenska štetočinja bilja (članak
18. stavak 1.),

5. ako unosi ili iznosi bilje i druge predmete (uređaji, strojevi i
sl.) kojima se štetočinja bilja može prenijeti dok se ne iskorijeni (članak
18. stavak 2.),

6. ako se bavi suzbijanjem i iskorjenjivanjem štetočinja bilja, a ne
ispunjava propisane uvjete (članak 19. stavak 1.),

7. ako ne uništi bilje koje je zaraženo karantenskom štetočinjom bilja
koja se ne može suzbiti na drugi način, a bilje se ne može upotrijebiti
u druge svrhe bez opasnosti od širenja karantenske štetočinje bilja ili
ako je uzgoj toga bilja zabranjen (članak 20. stavak 1.),

8. ako stavi u unutarnji promet bilje koje je zaraženo gospodarski važnom
štetočinjom bilja iznad postotka određenog mjerilima za utvrđivanje zdravstvenog
stanja sjemena i sadnog materijala (članak 24. stavah 1.),

9. ako obavlja promet sredstava za zaštitu bilja, a ne udovoljava propisanim
uvjetima (članak 39 ),

10. ako stavi u promet ili uveze u jednoj godini sredstvo za zaštitu
bilja u količini većoj od količine određene u dozvoli (članak 41. stavak
3.),

11. ako ne izvijesti Ministarstvo o produženju vrijednosti dozvole,
prestanku proizvodnje ili privremenoj obustavi proizvodnje sredstva za
zaštitu bilja (članak 43. stavak 4. i 5.),

12. ako sredstvo za zaštitu bilja stavi u promet protivno članku 49.
stavku 1., 2., 3. i 4. ovoga Zakona, 13. ako obavlja usluge provođenja
mjera za zaštitu bilja a ne udovoljava propisanim uvjetima (članak 51.
stavak 1.).

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom u protuvrijednosti domaće valute do 4000
DEM.

Članak 69.

(1) Novčanom kaznom u protuvrijednosti domaće valute od 5000 do 10000
DEM kaznit će se pravna osoba:

1. ako stavi u promet uređaj, aparat ili stroj za primjenu sredstva
za zaštitu bilja koji nisu atestirani ili nema upute za njihovu upotrebu
(članak 6. stavak 1. i 2.),

2. ako ne provede preventivne mjere za sprečavanje pojave štetočinja
bilja iznad dopuštenog postotka štetnosti (članak 14. stavak 1.),

3. ako ne obavi obvezatni zdravstveni pregled uskladištenog bilja, biljnih
proizvoda te objekata iz članka 17. stavka 1. ovoga Zakona (članak 15.
stavak 2.),

4. ako na deklaraciji svakog pakiranja sjemena koje je podvrgnuto tretiranju
ne bude označeno sredstvo za zaštitu bilja kojim je obavljeno tretiranje
ili ne bude upisana propisana klauzula (članak 16. stavak 4.),

5. ako neovlašteno daje podatke o karantenskoj štetočinji bilja ili
daje podatke protivno propisu ministra (čanak 21.),

6. ako otpremi sadni materijal s objekta na kojem je proizveden bez
obvezatnoga zdravstvenog pregleda (članak 25. stavak 2.),

7. ako prevozi sjeme i sadni materijal bez uvjerenja o zdravstvenom
stanju u unutarnjem prometu (članak 26.),

8. ako ne provodi propisane uvjete karantenskog nadzora(članak 29. stavak
1.),

9. ako bez odobrenja Ministarstva uvozi uzorke bilja bez svjedodžbe
o zdravstvenom stanju pošiljke bilja ili komercijalne proizvode (paraziti
i predatori kukaca, grinje i dr.), kultura gljivica (osim jestivih gljiva),
bakterija, virusa i drugih (članak 35. stavak 1. i 3.),

10. ako promet sredstava za zaštitu bilja ne obavlja u specijaliziranoj
trgovini - poljoprivrednoj ljekarni (članak 39. stavak 2.),

11. ako ne obavi redovnu kontrolu svake serije (šarže) sredstva koje
se stavlja u promet (članak 44.),

12. ako upotrebljava sredstvo za zaštitu bilja protivno članku 50. ovoga
Zakona,

13. ako ne postupi po naređenim mjerama inspektora zaštite bilja (članci
58., 59. i 60.),

14. ako ne omogući obavljanje nadzora i ne pruži potrebne podatke i
obavijesti (članak 64.).

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom u protuvrijednosti domaće valute od 2500
DEM.

Članak 70.

(1) Novčanom kaznom u protuvrijednosti domaće valute od 2500 do 5000
DEM kaznit će se pravna osoba:

1. ako ne postupi po odredbama članka 13. ovoga Zakona,

2. ako uvozi, izvozi i provozi bilje izvan određenih graničnih prijelaza
(članak 27. stavak 1.),

3. ako uveze pošiljke bilja i drugih proizvoda i predmeta kojima se
mogu prenositi štetočinje bilja bez svjedodžbe o zdravstvenom stanju bilja
(fitocertifikat) i bez obvezatnog pregleda, granične inspekcije zaštite
bilja na graničnom prijelazu, a ne radi se o pojedinim vrstama pošiljaka
što ih odredi ministar koje se mogu uvoziti i bez svjedodžbe o zdravstvenom
stanju pošiljke (članak 28. stavak 1. i 3.),

4. ako pošiljke bilja koje se provoze preko teritorija Republike Hrvatske
i pretovaruju u druga prijevozna sredstva nemaju svjedodžbu o zdravstvenom
stanju bilja izdanu od zemlje izvoznice i ne podvrgnu se obvezatnom zdravstvenom
pregledu u mjestu pretovara (članak 31. stavak 1.),

5. ako obavlja pretovar u druga prijevozna sredstva izvan mjesta koja
su određena za promet bilja preko državne granice (članak 31. stavak 2.),

6. ako objekti iz članka 32. stavka 2. ovoga Zakona ne odgovaraju propisanim
uvjetima,

7. ako pošiljku bilja koja se uvozi otvara ili pregledava i iz njih
uzima uzorke bez suglasnosti inspekcije zaštite bilja ili dok granična
inspekcija zaštite bilja ne završi obvezatni zdravstveni pregled, osim
poštanskih pošiljaka bilja (članak 32. stavak 3.),

8. ako izveze ili reksportira pošiljku bilja uključujući i bilje iz
slobodnih carinskih zona i konsignacijskih skladišta, bez obvezatnoga zdravstvenog
pregleda i svjedodžbe o zdravstvenom stanju odnosno zdravstvene svjedodžbe
za reksport bilju ako to zahtijeva zemlja izvoznica ili zemlja preko koje
se pošiljka provozi (članak 36. stavak 1.),

9. ako ne izvijesti o prispjeću pošiljke (članak 37. stavak 1.),

10. ako unese iz inozemstva bez prethodne suglasnosti Ministarstva uzorke
sredstava za zaštitu bilja radi ispitivanja ili pokusne proizvodnje (članak
48. stavak 1.),

11. ako nastane šteta primjenom upute za upotrebu sredstava za zaštitu
bilja, koja je u suprotnoti s dozvolom (članak 52.),

12. ako u propisanom roku ne uskladi svoje poslovanje s odredbama ovoga
Zakona (članak 75. i 76.).,

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom u protuvrijednosti domaće valute do 2000
DEM.

Članak 71.

Za prekršaj iz članka 67. do 70. ovoga Zakona kaznit će se i fizička
osoba novčanom kaznom u protuvrijednosti domaće valute od 3.000 DEM.

Članak 72.

Za prekršaj iz članka 67. do 70. ovoga Zakona, osim novčane kazne, izreći
će se i zaštitna mjera oduzimanja predmeta koji su upotrijebljeni za izvršenje
prekršaja ili su pribavljeni odnosno nastali prekršajem.

Članak 73.

Iznosi novčanih kazni iz članka 67. do 70. ovoga Zakona obračunavaju
se po srednjem tečaju DEM Narodne banke Hrvatske na dan naplate kazne.

IX. PRIJELAZNE I ZAKLJUČNE ODREDBE

Članak 74.

(1) Akt o osnivanju Zavoda donijet će Ministarstvo u roku od 30 dana
od dana stupanja na snagu ovoga Zakona.

(2) Osnivanjem Zavoda dosadašnje društveno poduzeće "Zaštita bilja"
d. o. o. Zagreb, Svetošimunska 25, prestaje postojati, a njegova društvena
sredstva na kojima je imao pravo raspolaganja postaju sredstva Zavoda koji
kao pravni sljednik preuzima ta sredstva, prava, obveze i djelatnike.

(3) Do početka obavljanja poslova Zavoda, a najdulje godinu dana od
dana stupanja na snagu ovoga Zakona, poslovi utvrđeni odredbama članka
9., 10., 11., 12., 14., 22., 30., 31. i 32. Zakona o zaštiti bilja od bolesti
i štetočina ("Narodne novine" br. 10/79. i 26/93.) obavljat će
se na način kako je tim odredbama utvrdeno.

(4) Zavod je u državnom vlasništvu

Članak 75.

(1) Postojeća skladišta i drugi objekti ili prostorije za smještaj bilja
iz članka 17. ovoga Zakona koje nemaju potrebnu opremu i ne ispunjavanju
druge propisane uvjete za sprečavanje i suzbijanje štetočinja bilja mogu
se koristiti za smještaj bilja najdulje jednu godinu od dana stupanja na
snagu propisa iz članka 17. stavka 3. ovoga Zakona.

(2) Skladišta i drugi objekti ili prostorije za smještaj bilja, ne mogu
se koristiti za smještaj bilja protekom roka iz stavka 1. ovoga članka,
što će rješenjem utvrditi županijski ured za zaštitu bilja.

Članak 76.

(1) Postojeće pravne i fizičke osobe koje se bave provođenjem postupaka
za zaštitu bilja iz članka 19. i članka 51. i pravne osobe koje se bave
prometom sredstava za zaštitu bilja iz članka 38. stavka 1. ovoga Zakona
dužne su uskladiti svoje poslovanje s odredbama ovoga Zakona u roku jedne
godine od dana stupanja na snagu propisa iz članka 19. stavka 2., članka
51. stavka 2. i članka 39. stavka 3. ovoga Zakona.

(2) Pravne i fizičke osobe koje ne usklade svoje poslovanje s odredbama
ovoga Zakona, prestaju sa radom protekom roka iz stavka 1. ovoga članka,
što će rješenjem utvrditi županijski ured za zaštitu bilja.

Članak 77.

(1) Potonje propise na osnovi ovlaštenja iz ovoga Zakona donijet će
ministar u roku jedne godine od dana stupanja na snagu ovoga Zakona.

(2) Do donošenja propisa iz stavka 1. ovoga članka ostaju na snazi propisi
koji su doneseni za izvršenje Zakona o zaštiti bilja od bolesti i štetočina
("Narodne novine", br. 10/79. i 26/93.) i Zakona o zaštiti bilja
od bolesti i štetočina koje ugrožavaju cijelu zemlju ("Narodne novine"
br. 53/91. i 26/93.), ako nisu u suprotnosti s Ustavom Republike Hrvatske
i ovim Zakonom, i to;

1. Pravilnik o načinu obavljanja obveznoga zdravstvenog pregleda bilja
i obrascu uvjerenja o zdravstvenom stanju pošiljaka bilja u unutrašnjem
prometu ("Narodne novine", br. 48/68.),

2. Pravilnik o opremi i drugim uvjetima koje moraju ispunjavati skladišta
i druge prostorije za smještaj bilja te o tehničkoj opremljenosti poduzeća
i drugih pravnih osoba koje se bave provođenjem mjera za zaštitu bilja
("Narodne novine", br. 28/81.),

3. Pravilnik o obveznom zdravstvenom pregledu usjeva i objekata, sjemena
i sadnog materijala poljoprivrednog i šumskog bilja ("Narodne novine",
br. 53/91.),

4. Pravilnik o načinu dostave izvještaja i podataka o pojavi i poduzetim
mjerama za spriječavanje širenja i suzbijanja biljnih bolesti i štetočina
("Narodne novine", br. 53/91.),

5. Pravilnik o uvjetima kojima moraju udovoljavati karantenski objekti
za provjeru zdravstvenog stanja bilja ("Narodne novine", br.
53/91.),

6. Pravilnik o načinu uništavanja bilja za koje su naređene mjere uništavanja
("Narodne novine", br. 53/91.),

7. Pravilnik o načinu izdavanja dozvola za stavljanje u unutrašnji promet
sredstava za zaštitu bilja ("Narodne novine", br. 53/91.),

8. Pravilnik o zdravstvenoj kontroli u prometu preko državne granice
"Narodne novine", br. 53/91.),

9. Pravilnik o uvjetima kojima moraju udovoljavati skladišta i druge
prostorije za smještaj bilja te poduzeća koja se bave poslovima dezinfekcije
i dezinsekcije bilja i deratizacije prostorija ("Narodne novine",
br. 53/91.),

10. Pravilnik o uvjetima kojima moraju udovoljavati poduzeća odnosno
druge pravne osobe čija je djelatnost proizvodnja sredstava za zaštitu
bilja ("Narodne novine", br. 53/91.),

11. Pravilnik o uvjetima kojima moraju udovoljavati poduzeća odnosno
druge pravne osobe čija je djelatnost promet sredstava za zaštitu bilja
na veliko i malo ("Narodne novine", br. 53/91.),

12. Pravilnik o uvjetima uz koje poduzeće odnosno druge pravne osobe
mogu obavljati biološka predispitivanja i ispitivanja fizikalnih, kemijskih
i bioloških svojstava sredstava za zaštitu bilja "Narodne novine",
br 53/91.),

13. Pravilnik o iskaznici i znaku graničnog inspektora za zaštitu bilja
("Narodne novine", br 43/92.),

14. Odluka o osnivanju graničnih stanica za zaštitu bilja ("Narodne
novine", br. 53/91.),

15. Odluka o visini naknade za obvezne zdravstvene preglede bilja u
prometu preko granice Republike Hrvatske ("Narodne novine", br.
64/93 ),

16. Naredba o uvjetima za stavljanje u promet plodova i drveta pitomog
kestena zaraženog rakom kestenove kore ("Narodne novine", br
53/91.),

17. Naredba o zabrani ograničenja uvoza i provoza pojedinih vrsta bilja
radi spriječavanja unošenja bakterijske plamenjače jabuke i kruške - Erwinia
amylovora (Buri 1) Winslow et al. ("Narodne novine", br 53/91.).

18. Naredba o poduzimanju mjera za spriječavanje širenja i iskorjenjivanje
bakterijske plamenjače voćaka ("Narodne novine", br. 53/91.),

19. Naredba o zabrani uvoza i provoza pojedinih vrsta bilja i određivanju
karantenskog nadzora nad pojedinim vrstama bilja koje se uvoze radi uzgoja
("Narodne novine", br. 53/91.),

20. Naredba o vrstama sadnog materijala višegdišnjih biljaka iz uvoza
koje podliježu praćenju zdravstvenog stanja kod krajnjeg korisnika i o
uvjetima tog praćenja ("Narodne novine", br. 53/91.),

21. Naredba o vrsti sjemena koje mora biti podvrgnuto dezinfekciji prije
stavljanja u promet ili prije upotrebe za vlastitu proizvodnju ("Narodne
novine", br. 53/91.),

22. Popis ovlaštenih institucija koje udovoljavaju uvjetima za ispitivanje
fizikalnih, kemijskih i bioloških svojstava sredstava za zaštitu bilja
te bioloških svojstava sredstava za zaštitu bilja proizvedenih od novih
aktivnih tvari ("Narodne novine", br. 80/92.),

23. Popis sredstava za zaštitu bilja koja imaju dozvolu, odnosno sredstava
za zaštitu bilja za koje je prestala vrijediti dozvola za stavljanje u
unutrašnji promet ("Narodne novine", br. 7/93.),

24. Popis sredstava za zaštitu bilja za koja vrijedi dozvola za stavljanje
u promet i za koja je istekla dozvola za stavljanje u promet u Republici
Hrvatskoj ("Narodne novine", br. 115/93),

25. Liste karantenskih i ekonomski štetnih biljnih bolesti i štetnika
("Narodne novine", br. 53/91.), 26. Uputstvo o objavi podataka
o pojavi i rasprostranjenosti karantenskih biljnih bolesti i štetočina
("Narodne novine", br. 53/91.).

Članak 78.

Stupanjem na snagu ovoga Zakona prestaje važiti:

1. Zakon o zaštiti bilja od bolesti i štetočina ("Narodne novine",
br. 10/79. i 26/93.),

2. Zakon o zaštiti bilja od bolesti i štetočina koje ugrožavaju cijelu
zemlju ("Narodne novine", br. 53/91. i 26/93.),

3. Odredba članka 5. Zakona o određivanju poslova iz samoupravnog djelokruga
jedinica lokalne samouprave i uprave ("Narodne novine", br. 75/93).

Članak 79.

Ovaj Zakon stupa na snagu osmoga dana od dana objave u "Narodnim
novinama".

Klasa:320-20/93-01/01

Zagreb, 28. siječnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 10/1994-173